प्राचीन युग में भी पर्यावरण का अत्यन्त महत्त्व हुआ करता था। उस युग में वनाश्रमों की प्रकृति या ग्रामीण संस्कृति से ही नागरिक संस्कृति या राजतंत्रात्मक संस्कृति का नियंत्रण होता था। तात्पर्य यह है कि प्राचीन भारतीय संस्कृति में भी पर्यावरण का अतिशय महत्त्व हुआ करता था। वैदिक परम्पराओं से लेकर वर्तमान काल में भी वृक्षों की पूजा का विशिष्ट महत्व है। वृक्षों के पूजन से वृक्षों का संरक्षण व संवर्धन भी स्वत: ही हो जाता है। भारतीय संस्कृति मेंपीपल व बरगद विशिष्ट रूप से पूजनीय हैं।